|  |  |  |
| --- | --- | --- |
| zsk_Logos_black zsk\***zriaďovateľ** |  | **Stredná odborná škola** **poľnohospodárstva a služieb na vidieku**Predmestská 82010 01 Žilina 1 |



**KONCEPCIA INKLUZÍVNEHO VZDELÁVANIA NA STREDNEJ ODBORNEJ ŠKOLE POĽNOHOSPODÁRSTVA A SLUŽIEB NA VIDIEKU V ŽILINE**

**2024 - 2029**

**Vypracovala: PaedDr. Katarína Pokrivková**

**V Žiline dňa: 01 . 12. 2024**

**I. ÚVOD**

 Stredná odborná škola poľnohospodárstva a služieb na vidieku (ďalej len SOŠPaSV)
v Žiline je v súčasnosti jedinou školou svojho typu v Žilinskom kraji, ktorá ponúka vzdelanie žiakov základných škôl ekonomického, poľnohospodárskeho, záhradníckeho, veterinárneho, kynologického a potravinárskeho zamerania, ako aj vzdelanie v oblasti regionálneho cestovného ruchu na úrovni stredoškolského vzdelania a aj vyššieho odborného vzdelania – vidiecka turistika.

Výchovno-vzdelávací proces zabezpečuje 48 učiteľov, 1 školský špeciálny pedagóg
a 1 asistent učiteľa, ktorí majú plnú pedagogicko-odbornú spôsobilosť. Škola disponuje klasickými triedami a odbornými učebňami (biológie, chémie, cudzích jazykov, výpočtovej techniky, písania na PC, pestovania rastlín, chovu hospodárskych zvierat, kynológie, patológie
a anatómie, dopravnej výchovy, ekonomiky, praxe). Všetky učebne sú vybavené audiovizuálnou technikou, učebnými pomôckami, modernou výpočtovou technikou
s internetom, aby žiaci mohli získavať čo najaktuálnejšie poznatky počas vyučovania. Súčasťou školy je moderná telocvičňa, veterinárna ambulancia a Centrum odborného vzdelávania
a prípravy v kynológii. Škola má vlastnú školskú jedáleň. Výchovno-vzdelávací proces sa realizuje ako teoretická časť ­ v triedach a odborných učebniach, praktické cvičenia a učebná prax.

# **II. POTREBA INKLUZÍVNEHO VZDELÁVANIA**

 V súčasnej dobe, kedy sa vo veľkej miere kladie dôraz na digitalizáciu vzniká popri užitočnosti digitálnych technológií i problém týkajúci sa vzdelávania žiakov. Žiaci sú často z vonkajšieho prostredia obklopovaní množstvom podnetov, z ktorých často nedokážu vnímať to podstatné, čo je pre nich potrebné a dôležité a čo už zasahuje do ich myslenia a nevhodných návykov (závislostí). Vo veľkej miere ovplyvnilo správanie , vzdelávanie a celkovú psychiku žiakov online vzdelávanie počas Covidu, kedy boli študenti izolovaní a boli nútení komunikovať so svojimi rovesníkmi len cez sociálne siete. Sociálne kontakty sa v plnej miere oslabili až do takej miery, že u niektorých žiakoch problémy so socializáciou pretrvávajú
i naďalej, čo sa odráža na ich správaní a vzdelávaní. V oblasti  učenia sa častejšie u študentov objavujú ťažkosti so sústredením, s pozornosťou a s rečou, s vyjadrovaním a so sociálnou interakciou. Vo veľkej miere majú ťažkosti s adaptáciou, socializáciou a s komunikáciou. Vyskytujú sa zdravotné a psychosomatické ťažkosti u žiakov intaktných i žiakov
so špeciálnymi výchovno-vzdelávacími potrebami. Včasnou diagnostikou a odborným prístupom zo strany pedagógov i odborných zamestnancov sa problém žiaka dokáže odhaliť čo najskôr. Je potrebné byť pri práci so žiakmi vnímavý a snažiť sa nájsť vhodné riešenia a pomoc.

 [Inklúzia je pojem, ktorý sa vzťahuje na **začleňovanie a prijímanie jednotlivcov z rôznych prostredí do rôznych aspektov života, ako je vzdelávanie, zamestnanie a zapojenie komunity**](https://www.bing.com/ck/a?!&&p=bedb2bdf890d4b65738840c8e114a13875b81820267e40dd785fda0f670a1defJmltdHM9MTczMzc4ODgwMA&ptn=3&ver=2&hsh=4&fclid=2ba8a656-90d3-6af9-0716-b25891916b1c&psq=%c4%8do+je+inkl%c3%bazia&u=a1aHR0cHM6Ly93d3cudm1hZ2F6aW4uc2svaW5rbHV6aWEv&ntb=1). [V kontexte vzdelávania znamená inklúzia, že deti s rôznymi potrebami sú spolu v jednej triede, bez vyčleňovania do osobitných skupín](https://www.bing.com/ck/a?!&&p=423f26697ebf94d5135f8ce35d00d48b3ccf2bd1fd5686b48e22a006bccb12b6JmltdHM9MTczMzc4ODgwMA&ptn=3&ver=2&hsh=4&fclid=2ba8a656-90d3-6af9-0716-b25891916b1c&psq=%c4%8do+je+inkl%c3%bazia&u=a1aHR0cHM6Ly9qYW5wYXB1Z2Euc2svaW5rbHV6aWEtcG8tc2xvdmVuc2t5Lw&ntb=1).

**III. INKLUZÍVNE VZDELÁVANIE NA NAŠEJ ŠKOLE**

 Žiakom Strednej odbornej školy poľnohospodárstva a služieb na vidieku, u ktorých sa objavili ťažkosti v oblasti  učenia, ťažkosti s adaptáciou, socializáciou a s komunikáciou, prípadne žiaci so zdravotnými, psychosomatickými ťažkosťami a pod. sa snažíme pomáhať prekonávať tieto obmedzenia tak, aby sme ich podporili, povzbudili a objavili v nich silnejšie stránky ich osobnosti, na ktorých budú stavať pri ďalšom vzdelávaní a v ďalšom živote.

Žiakom, ktorí sú vzdelávaní na našej škole a ktorí  boli diagnostikovaní v centrách pedagogicko-psychologických a v špeciálno-pedagogických centrách poradenstva a prevencie pomáhame na základe odporúčaní centra poradenstva a prevencie (ďalej CPP) a formou poskytovania podporných opatrení.

Každému žiakovi so špeciálnymi výchovno-vzdelávacími potrebami (ďalej ŠVVP), ktorý má stanovenú diagnózu sa pristupuje individuálne a vo výchovno-vzdelávacom procese sú uplatňované navrhnuté a schválené podporné opatrenia.

V SOŠPaSV sa vzdelávajú žiaci s vývinovými poruchami učenia, s naručenou komunikačnou schopnosťou, s poruchou aktivity a pozornosti, s autizmom alebo inými pervazívnymi vývinovými poruchami.

 Vedenie školy zabezpečilo možnosť vzdelávania žiakov so ŠVVP formou inkluzívneho vzdelávania žiakov a to tým spôsobom, že v škole začal pracovať školský podporný tím, školský špeciálny pedagóg a asistent učiteľa. Škola zabezpečuje odborné vzdelávanie inkluzívnou formou aj  pre žiakov s autizmom, a to spôsobom, že žiak má individuálne vypracovaný študijný plán alebo sa zúčastňuje na vyučovaní a je mu umožnené absolvovať individuálnu prax podľa jeho špeciálnych výchovno- vzdelávacích potrieb.

Na základe Katalógu podporných opatrení, ktoré schválilo Ministerstvo školstva, výskumu, vývoja a mládeže Slovenskej republiky pod číslom 2024/17370 : 1-E1660 s platnosťou od 1. septembra 2024 (vydané Národným inštitútom vzdelávania a mládeže v rámci realizácie Plánu obnovy a odolnosti, ktorý je financovaný Európskou úniou – NextGenerationEU ) **sú žiakom na  SOŠPaSV poskytované podporné opatrenia.**

Podporné opatrenia sú poskytované na základe Vyjadrenia na účel poskytnutia podporného opatrenia, ktoré odporučilo CPP alebo sú poskytované podporné opatrenia, ktoré odporučila škola vo Vyjadrení na účel poskytnutia podporného opatrenia (viď Príloha č. 2).

1. **ŠKOLSKÝ PODPORNÝ TÍM**

 K tomu, aby sme mohli študentom, ktorí potrebujú odbornú starostlivosť komplexne pomáhať vznikol na  SOŠPaSV **školský podporný tím (ďalej ŠPT).**

Školský podporný tím (ďalej ŠPT) pôsobí na V SOŠPaSV od šk. roku 2023/2024.

Školský podporný tím predstavuje tím odborníkov, ktorí sú prítomní priamo v škole a aktívne sa podieľajú na podpore a pomoci žiakom, učiteľom a rodičom. Je súčasťou širšieho vedenia školy a *zároveň odborným* *a poradným orgánom riaditeľa školy v kľúčových oblastiach výchovy a vzdelávania všetkých* *žiakov.* Školský podporný tím pravidelne zasadá štvrťročne. Pokiaľ je potrebné riešiť konkrétny problém hneď, zasadá podľa závažnosti problému.

ŠPT prerokúva aktuálne otázky ohľadom žiakov so ŠVVP, žiakov s podpornými opatreniami (ďalej PO) a slabo prospievajúcich žiakov. Slúži na výmenu skúseností, oboznámenie sa s novými potrebnými informáciami o žiakoch, pomoc pri konkrétnych prípadoch, hľadanie nových, moderných foriem a metód práce na dosahovanie čo najlepších výchovno-vzdelávacích výsledkov žiakov.

**CIELE A ÚLOHY ŠPT**

**Hlavný cieľ:** Individuálnym prístupom s prihliadnutím na špecifiká žiakov so ŠVVP a formou podporných opatrení pomáhať žiakom v inklúzií k efektívnemu vzdelávaniu
na našej škole. Vytvárať pre žiakov príjemné podmienky aj napriek rôznym ťažkostiam, ktoré vyplývajú z ich zdravotného znevýhodnenia.

**Úlohy školského podporného tímu :**

- koordinovať rozvoj inkluzívneho vzdelávania

- poskytovať metodickú podporu pedagogickým zamestnancom školy

- organizovať a zabezpečovať v spolupráci s pedagogickými zamestnancami preventívne programy a depistáže v rámci pôsobnosti školy

- poskytovať súčinnosť zariadeniam poradenstva a prevencie, s ktorými škola spolupracuje,
a ďalším externým subjektom (pedopsychiater, neurológ, klinický logopéd, terapeut a pod.)
pri podpore žiakov a ich zákonných zástupcov

**Činnosťou ŠPT sa v škole zabezpečuje :**

1. Vyhľadávanie a identifikácia žiakov so ŠVVP (náhodné i cielené pozorovania žiakov
v triedach, rozhovory s učiteľmi).

2. Príchod nových žiakov do školy – zabezpečuje komplexný systém prijímania nového žiaka,

stretnutie s odbornými zamestnancami, s triednym učiteľom, čo si vyžaduje stanoviť aj

všeobecne pravidlá prijímania žiakov – rodič̌ poskytuje pri vstupe škole správy o

zdravotnom stave dieťaťa alebo jeho špeciálnych výchovných potrebách, psychologické,
či špeciálnopedagogické vyšetrenia.

3. Jednoduchá intervencia žiaka či dvojice, skupiny – nezhody v triede, konflikty.

4. Pravidelná intervencia so žiakom či skupinkou.

5. Špeciálnopedagogická reedukácia, práca so žiakmi v rámci špecifických predmetov.

6. Pedagogická intervencia s asistentom u deti so ŠVVP.

8. Pravidelné sedenia so žiakom alebo triedou so zameraním na prácu so špecifickým

problémom (šikana, emočné ťažkosti a pod.), stretnutie s rodičmi, učiteľmi.

9. Terapia – individuálna a skupinová práca s deťmi s vážnejšími problémami.

10. Spolupráca s CPP a s ŠCPP.

11. Realizovanie zasadnutí s rodičmi, s triedou, rodičovské združenia a i.

12. Poradenstvo, podpora a vzdelávanie učiteľov a rodičov.

**Podpora pre učiteľov i rodičov**

 Bežná podpora a práca učiteľov s podporou ŠPT v priebehu celého dňa, riešenie problémov so žiakmi, s triednymi učiteľmi, komunikácia s rodičmi. Centrom tejto podpory je triedny učiteľ a rodič ako najdôležitejšie vzťahové osoby okolo žiaka. Výchovný poradca v spolupráci so špeciálnym pedagógom za pomoci ostatných členov ŠPT pomáha pri riešení problémov a ťažkostí pri vzdelávaní žiakov, pri podpore prestupu nainý odbor príp. iný typ školy a pomáha zosúladiť individuálny vzdelávací plán (ďalej IVP) žiaka a smerovanie jeho ďalšiehovzdelávania alebo pracovného zaradenia. Na tejto úrovni v rámci prevencie pôsobí
aj koordinátor koordinátor prevencie rizikového správania,a to podpornými programami, aktivitami, sústredeniami, akciami v úzkej spolupráci striednymi učiteľmi, s členmi ŠPT
v preventívnej práci a pri identifikácií rizík správania žiakov.

 **Špecifická intervencia a pomoc deťom v riziku**.

Žiaci pravidelne ohrození neúspechom alebo emočnými ťažkosťami vyžadujú dlhodobú

odbornú starostlivosť. Podľa typu problému na tejto úrovni zasahujú jednotlivo špeciálny pedagóg, výchovný poradca, (terapia, poradenstvo, sprevádzanie, reedukácia, podpora
a usmernenie učiteľov) a pod. Na tejto úrovni je možné poskytnúť niektorému žiakovi alebo menšej skupine žiakov špecifickú podporu. Jednotliví odborní a pedagogickí zamestnanci tvoria podporný tím, úzko spolupracujú medzi sebou i s učiteľmi a pokúšajú sa postupne inkluzívne riešiť problém.

**Komplexná starostlivosť o vážne ohrozené deti i rodiny.**

Na tejto úrovni je potrebné, aby tím postupoval v úzkej spolupráci s učiteľmi, s vedením školy a inými zložkami pre pomoc deťom či rodine. Môže ísť o prípady krízových intervencií
pri smrti blízkej osoby, prípady týrania, vážneho zanedbávania dieťaťa, ohrozenia žiaka,

traumatického rozvodu, porúch správania, ťažšieho zdravotného znevýhodnenia a i.

ŠPT spoločne plánuje kroky, aby sa realizovali stretnutia s rodičmi, s vyučujúcimi, s odbornými zamestnancami školy, zo stretnutí urobili zápisnice, spísali dohody, plány, riešenia a navrhli účinné kroky, ich následná spoločná kontrola, čo sa prikladá k dokumentácií žiaka so ŠVVP. Takéto hlbšie a komplexnejšie riešenia môžu vyžadovať prácu so žiakom
a s rodinou na viacerých úrovniach – jeden odborník rieši prostredie a rodinu žiaka,
iný terapeuticky pracuje so žiakom, triedny učiteľ môže pracovať (v prípade potreby) aj s celou triedou na podpore žiaka. Niektoré prípady vyžadujú aj medzirezortnú spoluprácu (súdy, sociálna kuratela, polícia, lekári a i.). Nakoľko však škola je s rodinou žiakovi najbližšie,
je nevyhnutné, aby aj ostatné subjekty aktívne spolupracovali a koordinovali svoje postupy
s rodinou i školou.

**Problémy žiakov a ich riešenie**

Najčastejšie typy problémov

1. Špecifické poruchy učenia /dyslexia, dysgrafia, dysortografia, dyspraxia, dysklakúlia/

2. Narušená komunikačná schopnosť

3. Psychosomatické ochorenia

4. Poruchy správania

5. Psychické ochorenia

6. Zdravotné problémy

7. Školská fóbia – úzkosť

8. Sociálna deprivácia deti

9. Rozvody, striedavá starostlivosť – rodičia nemajú prakticky žiadnu spätnú väzbu, či konajú správne, ako majú postupovať, necítia zodpovednosť voči škole a stabilite dieťaťa.

**Členovia školského podporného tímu**

 Personálne ide o školského špeciálneho pedagóga, výchovného a kariérového poradcu, koordinátora prevencie rizikového správania a pedagogického asistenta. V bežných činnostiach fungujú členovia tímu samostatne a vykonávajú činnosti, ktoré má každý vo svojej pracovnej náplni.

**Zloženie Školského podporného tímu v SOŠPaSV od 1. 9. 2024**

|  |  |  |
| --- | --- | --- |
|  | **Meno a priezvisko** | **Pracovná pozícia** |
| **Koordinátor ŠPT:** | PaedDr. Katarína Pokrivková | Školský špeciálny pedagóg |
| **Členovia:** |  Ing. Miroslava Mičurová | Kariérny poradca |
|  |  Ing. Martina Bellová | Pedagogický asistent |
|  |  Mgr. Silvia Rovňaníková | Výchovný poradca  |
|  |  Mgr. Michaela Chabadová | Koordinátor prevencie rizikového správania |

**Školský špeciálny pedagóg** poskytuje odbornú starostlivosť, poradenstvo, individuálne a skupinové intervencie žiakom so špeciálnymi výchovno-vzdelávacími potrebami, ktorí navštevujú školu. Spolupracuje s rodičmi i s vyučujúcimi.

Školský špeciálny pedagóg navrhuje, spolupodieľa sa na navrhovaní, odporúčaní, zavádzaní a realizácii podporných opatrení v škole.

**Pedagogický asistent** podlieha pod špeciálneho pedagóga podľa toho, ktorých žiakov so

ŠVPP má v starostlivosti, ale zároveň úzko spolupracuje so všetkými učiteľmi. Podľa

požiadaviek učiteľa a v spolupráci s odbornými zamestnancami vytvára rovnosť príležitosti

vo výchove a vzdelávaní, pomáha žiakovi, alebo skupine žiakov pri prekonávaní bariér pri učení.

**Koordinátor školského podporného tímu**

 Z dôvodu komplexnosti, efektivity a rýchlosti koordinuje ŠPT jeden z členov tímu. Nemá rozhodné slovo v tíme, vykonáva tie činnosti, ktorými ho tím poverí. Úlohou koordinátora ŠPT je systematicky sumarizovať činnosť tímu, sledovať efektivitu práce, posúvať požiadavky na tím konkrétnym členom, zvolávať a pripravovať zasadnutia, viesť agendu okolo tímu (zápisnice, všeobecnú dokumentáciu, záznamy o činnosti). Ďalšou kompetenciou koordinátora je usmerňovať činnosť ŠPT, prijímať podnety od členov ŠPT,
od riaditeľa či iných účastníkov, rodičov a predostierať ich na stretnutiach školského podporného tímu. Zaujíma sa o spätnú väzbu, či bol problém vyriešený, ak nie, ako ďalej postupovať.

**Veľmi dôležitou podporou je**  **riaditeľ školy** – podporný a ochranný orgán ŠPT.

Schvaľuje Plán práce ŠPT a smerovanie tímu v súlade so zákonom, disponuje stručným prehľadom činnosti tímu a členov, zodpovedá za pracovnoprávne zaradenie členov, ich ochranu a podporu voči externým inštitúciám a rodičom. Vytvára podmienky pre ich činnosť, zúčastňuje sa na náročnejších prípadoch „výchovných“ komisií. Nezasahuje do činnosti a práce odborníkov, ale je k nim blízko, keď treba podporiť, pomôcť,zabezpečiť.

**Poradenské zariadenie**  je ďalšou dôležitou zložkou podpory.

Školu by mal mať na starosti jeden zamestnanec bežného poradenského zariadenia (CPP). Tento zamestnanec bude užšie spolupracovať so školou, resp. s odborníkmi a aktívne
s nimi komunikovať. V našej koncepcii chápeme tohto človeka ako aktívneho člena, ktorý by mal dobre poznať všetky prípady žiakov v riziku (učenia, správania a i.) a byť nápomocný pri riešeniach problémov.

**Zásady podporného tímu**

1. **Rozdelenie úloh** – zahŕňa úlohy vyplývajúce z profesie, ale aj prirodzené vlohy a potenciál

každej osobnosti v tíme a vzťahovú väzbu k dieťaťu, k rodine, k triede a k zamestnancovi.

2. **Zdieľanie** – ŠPT vzájomne zdieľa a prepája informácie a požiadavky žiaka so ŠVVP a s PO podľa individuálnej potreby každého žiaka. Koordinátor ŠPT dostáva výstupy pre zabezpečenie lepšej koordinácie riešenia prípadov a prípadne prepojenie s vedením školy, podporným tímom či s rodičmi. Pri komunikácii cez EduPage alebo pri stretnutiach je dôležité prizývať podľa potreby triednych učiteľov daného žiaka, resp. člena tímu (podľa konkrétnej situácie). Nemá význam pod zámienkou dôvernosti informácie zatajovať, ak ich zdieľame v najlepšom záujme dieťaťa. Ideálne je s rodičom, s triednym učiteľom a so ŠPT o problémoch žiaka hovoriť. Vhodné je informácie hovoriť dopredu, resp. zakotviť si to priamo v školskom poriadku.

3. **Postupnosť krokov** – viesť všetkých k postupnosti krokov. Čo môže vyriešiť triedny učiteľ, treba nechať na neho. On je človek prvého kontaktu. Aj rodičia, žiaci a učitelia musia poznať túto postupnosť. Na ŠPT by sa mal obracať najmä triedny učiteľ. Triednych učiteľov v tomto zmysle aj usmerňuje ŠPT. Ak sa rodič, či žiak obráti na ŠPT mimo triedneho učiteľa,
je potrebné aspoň dodatočne ho o tom informovať, príp. ak je problém samotný triedny učiteľ, je potrebné hľadať riešenia, ako o tom čo najskôr hovoriť a hľadať riešenia. Zachovať postupnosť pri riešení ťažkostí žiakov pri vzdelávaní žiakov - podporné opatrenia, komunikácia s CPP, vyšetrenia, zaradenie žiaka, IVP.

4. **Spolupráca** – všetci členovia tímu v škole sú skutočne účinní a nápomocní žiakovi práve

vtedy, keď navzájom komunikujú a spolupracujú. Žiaci veľmi potrebujú pociťovať, že „ o nich ľudia stoja “ a poskytujú im spoločnú a jednotnú oporu a bezpečie.

6. **Kompetencie** – hoci je dôležité rozdeliť si v tíme úlohy, komplexnosť a zložitosť sociálnych a psychologických javov v praxi vyžadujú flexibilitu a rešpektovanie rôznosti. Môže sa stať, že pre žiaka je niekedy lepšie, aby jeho problémy riešil napr. iba triedny učiteľ, pokiaľ cíti, že to ešte zvláda, ak má žiak k nemu veľkú dôveru. Je potrebné udržiavať profesionálnu diskrétnosť a záujmy žiaka.

1. **PLÁN PRÁCE A SMERNICA ŠKOLSKÉHO PODPORNÉHO TÍMU**

 Inkluzívne vzdelávanie na SOŠPaSV prebieha na základe plánu práce ŠPT a na základe smernice, ktorú vydal riaditeľ školy. Návrh plánu práce ŠPT bol na stretnutí ŠPT prejednaný a riaditeľ školy jeho plán práce schválil.

So smernicou ŠPT boli oboznámení všetci pedagogickí zamestnanci školy
na pedagogickej porade a je umiestnená na viditeľnom mieste na stránke školy.

**Plán práce ŠPT** vychádza zo špecifických pomerov školy, vnútorných potrieb školy, žiakov, pedagogických a odborných zamestnancov. Plán práce ŠPT je otvorený dokument, ktorý je možné podľa potrieb dopĺňať a upravovať aj v priebehu školského roka. Ciele, obsah, prostriedky, metódy a formy činnosti ŠPT vyplývajú z aktuálnych a perspektívnych potrieb strednej školy, pedagogických a odborných zamestnancov a koncepčných zámerov ministerstva školstva prezentujúcich štátnu školskú politiku.

**Plán práce ŠPT vychádza:**

* zákon 138/2019 § 84a – Školský podporný tím
* Školský podporný tím – Krátky sprievodca princípmi školského podporného tímu, Inklucentrum, 2020, 2022
* Multidisciplinárny prístup v školách Školský podporný tím, VÚDPaP, Krnáčová, Križo, Štandardy NP
* Aplikačná pomôcka Ako byť v škole úspešnejší, MŠVVaŠ SR, 2021
* z plánu hlavných úloh školy a zámerov školskej politiky,
* zo špecifických vnútorných potrieb školy, žiakov, rodičov a zamestnancov,
* zo školského vzdelávacieho programu
* zo všeobecne záväzných právnych noriem a ďalších predpisov MŠVVaŠ SR,
* zo školského poriadku, vnútorných smerníc a nariadení vedenia školy.

**Smernica školského podporného tímu**

Riaditeľ SOŠPaSV vydal smernicu o školskom podpornom tíme.

So smernicou boli oboznámení všetci pedagogickí zamestnanci a bola prerokovaná a schválená na pedagogickej rade školy dňa 10. 12. 2024. Účinnosť nadobudla dňom 11.12. 2024.Smernica presne vymedzuje jednotlivé kompetencie členov ŠPT a špecifikuje úlohy a ciele ŠPT.Je záväzná pre každého pedagogického zamestnanca školy.

**Harmonogram zasadnutí Školského podporného tímu, program od 1. septembra**

**September**

1. Oboznámenie sa s plánom práce ŠPT od 1. septembra informácia o nových členoch ŠPT
2. Schválenie Plánu práce ŠPT na aktuálny školský rok
3. Informácie o pedagogických asistentoch
4. Oboznámenie o poskytovaní PO /konkrétni žiaci/ + noví žiaci s PO
5. Využívanie kompenzačných pomôcok na vyučovaní

**November**

1. Analýza a vyhodnotenie dosiahnutých výchovno-vzdelávacích výsledkov

za 1. štvrťrok školského roka

2. Vyhodnotenie efektivity aktuálnych rozvrhov asistentov učiteľa, návrhy na úpravy

3. Vyhodnotenie práce žiakov so ŠVVP a s PO

4. Pomoc pri zabezpečení praxe pre žiakov so ŠVVP /individuálne postupy, návrhy, riešenia/

**Január**

1. Vyhodnotenie práce žiakov s IVP a s PO za 1. polrok šk. roka

2. Analýza a vyhodnotenie výchovno-vzdelávacích výsledkov žiakov so ŠVVP za 1. polrok

3. Návrhy na zlepšenie pomoci a podpory žiakom v rámci podporných opatrení

4. Vyhodnotenie spolupráce žiakov so ŠVVP v rámci praxe za 1. polrok

**Apríl**

1. Analýza a vyhodnotenie dosiahnutých výchovno-vzdelávacích výsledkov za 3. štvrťrok školského roka

2. Kontrola plnenia úloh

3. Konzultácia ohľadom žiakov so ŠVVP

**Jún**

1. Analýza a vyhodnotenie dosiahnutých výchovno-vzdelávacích výsledkov za školský rok

2. Vyhodnotenie vzdelávania žiakov na základe podporných opatrení

3. Konzultácia ohľadom slabo prospievajúcich žiakov

4. Vyhodnotenie spolupráce žiakov so ŠVVP v rámci praxe za celý školský rok

5. Analýza a vyhodnotenie činnosti ŠPT za celý školský rok

1. **VÍZIA ŠKOLY V  KONTEXTE INKLUZÍVNEHO VZDELÁVANIA NA ROKY 2024 – 2029**

 **„ *Vychovať zdravo sebavedomého, empatického človeka, ktorý dokáže žiť v harmónii
so svojim okolím a v budúcnosti dokáže využiť svoje teoretické i praktické poznatky získané v škole v bežnom osobnom i pracovnom živote, a tým dokáže žiť plnohodnotný a zmysluplný život*.“**

**Uznávame a žiakom vštepujeme tieto hodnoty:**

* Každú osobnosť považujeme za jedinečnú, schopnú ďalšieho rozvoja.
* Omyly považujeme za prirodzený stav v procese učenia, sú prostriedkom k náprave chýb.
* Úcta k žiakom a k ich rodičom je podmienkou úcty k učiteľovi.
* Rešpektujeme ľudské práva a práva dieťaťa.
* Uplatňujeme toleranciu k ľudskej rôznorodosti.

**Na základe koncepcie rozvoja inkluzívneho vzdelávania na SOŠPaSV na roky 2024-2029 chceme :**

1/ Viesť žiakov k tvorbe inkluzívneho prostredia a uplatňovaniu princípu rovnosti rešpektujúc sociálne a ekonomické zázemie, zdravotný stav, etnickú, kultúrnu, náboženskú príslušnosť, pôvod, svetonázor, pohlavie, sebavnímanie, identitu alebo iné charakteristiky.

2/ Zlepšiť personálne podmienky pre inkluzívne vzdelávanie žiakov so ŠVVP a s PO

* Zvýšiť úroveň spolupráce pedagogických asistentov a učiteľov v rámci vyučovania
* Zvýšiť počet asistentov učiteľa na škole
* Rozšíriť školský podporný tím o kvalifikovaného školského psychológa
* Rozšíriť školský podporný tím o kvalifikovaného sociálneho pedagóga

3/ Rozvíjať intenzívnu a korektnú spoluprácu s partnermi školy

* V  spolupráci s poradenskými zariadeniami
* Zabezpečovať diagnostiku žiakov
* Zabezpečovať realizáciu preventívnych programov
* Zabezpečovať konzultácie a podporu pedagogickým zamestnancom
* Zabezpečovať pomoc žiakom so ŠVVP na praxi

4/ Viesť žiakov k tomu, aby si žiaci v horizonte 4 rokov, t..j. počas štúdia na strednej škole osvojili základné pravidlá, zručnosti a návyky pre bezproblémové fungovanie vo svojom osobnom, spoločenskom a pracovnom živote.

5**/ Inkluzívnym vzdelávaním** chceme zabezpečiť edukáciu žiakov v príjemnom a pohodovom prostredí školy, ktorí aj napriek svojim obmedzeniam a ťažkostiam pri vzdelávaní dokážu vnímať a praktizovať pravé životné hodnoty ako je úcta, spolupatričnosť, samostatnosť, usilovnosť, schopnosť kriticky myslieť, a ktorí sa v budúcnosti budú vedieť uplatniť v praktickom živote a dokážu žiť plnohodnotný a zmysluplný život.

Príloha č.1

Prehľad počtu žiakov so ŠVVP ktorí majú vypracovaný IVP k PO a je im poskytovaná špeciálno-pedagogická podpora na SOŠPaSV

**Žiaci so ŠVVP šk. rok : 2024/2025**

|  |  |  |  |
| --- | --- | --- | --- |
| **Ročník :** | **Spolu:** | **Chlapci:** | **Dievčatá** |
|  **1.** |  **14** |  **5** |  **9** |
| **2.**  |  **10** |  **2** |  **8** |
| **3.**  |  **12** |  **5**  |  **7** |
| **4.**  |  **7** |  **2** |  **5** |
| **Spolu 1. - 4. roč.** |  **43** |  **14** |  **29** |

 **Žiaci so ŠVVP šk. rok : 2025/2026**

|  |  |  |  |
| --- | --- | --- | --- |
| **Ročník :** | **Spolu:** | **Chlapci:** | **Dievčatá** |
| **1.** |  |  |  |
| **2.** |  |  |  |
|  **3.** |  |  |  |
|  **4.** |  |  |  |
| **Spolu :** |  |  |  |

 **Žiaci so ŠVVP šk. rok : 2026/2027**

|  |  |  |  |
| --- | --- | --- | --- |
| **Ročník :** | **Spolu:** | **Chlapci:** | **Dievčatá** |
|  **1.** |  |  |  |
| **2.**  |  |  |  |
| **3.**  |  |  |  |
| **4.**  |  |  |  |
| **Spolu :** |  |  |  |

**Žiaci so ŠVVP šk. rok : 2027/2028**

|  |  |  |  |
| --- | --- | --- | --- |
| **Ročník :** | **Spolu:** | **Chlapci:** | **Dievčatá** |
| **1.** |  |  |  |
| **2.**  |  |  |  |
|  **3.**  |  |  |  |
|  **4.** |  |  |  |
| **Spolu :** |  |  |  |

**Žiaci so ŠVVP šk. rok : 2029/2030**

|  |  |  |  |
| --- | --- | --- | --- |
|  **Ročník :** | **Spolu:** | **Chlapci:** | **Dievčatá** |
|  **1.** |  |  |  |
|  **2.**  |  |  |  |
| **3.**  |  |  |  |
| **4.**  |  |  |  |
| **Spolu :** |  |  |  |

Príloha č. 2

*Škola/školské zariadenie (adresa, telefónne číslo, mailová adresa)*

**Vyjadrenie na účel poskytnutia podporného opatrenia**

|  |  |
| --- | --- |
| **Evidenčné číslo:** |  |
| **Meno dieťaťa/žiaka:** |  |
| **Dátum narodenia:** |  |
| **Adresa bydliska:** |  |

|  |
| --- |
| **Žiadateľ vyjadrenia:** (meno a priezvisko)  |
|  |  zákonný zástupca dieťaťa alebo neplnoletého žiaka |  |  pedagogický zamestnanec |
|  |  plnoletý žiak |  |  odborný zamestnanec |
|  |  zástupca zariadenia |  |  |

|  |
| --- |
| **Odporúčané podporné opatrenia:** |
|  | poskytovanie výchovy a vzdelávania na základe úpravy cieľov, metód, foriem a prístupov vo výchove a vzdelávaní |
|  | poskytovanie výchovy a vzdelávania na základe úpravy obsahu výchovy a vzdelávania a hodnotenia výsledkov dosiahnutých deťmi alebo žiakmi vo výchove a vzdelávaní |
|  | zabezpečenie činností na rozvoj pohybovej schopnosti, zmyslového vnímania, komunikačnej schopnosti, kognitívnej schopnosti, sociálno-komunikačných zručností, emocionalitya sebaobsluhy |
|  | činnosť na podporu dosahovania školskej spôsobilosti |
|  | zabezpečenie poskytovania kurzu vyučovacieho jazyka školy alebo inej podpory pri osvojovaní si vyučovacieho jazyka školy |
|  | zabezpečenie doučovania alebo cieleného učenia na dosiahnutie najvyššieho individuálneho kognitívneho potenciálu dieťaťa alebo žiaka |
|  | skvalitnenie podmienok výchovy a vzdelávania žiakov zo sociálne znevýhodneného prostredia[[1]](#footnote-1) |
|  | zabezpečenie vzdelávania sa vo vyučovacom predmete alebo vo vzdelávacej oblasti vo vyššom ročníku |
|  | zabezpečenie osobitných foriem komunikácie dieťaťa so zdravotným postihnutím alebo žiaka so zdravotným postihnutím so školou alebo so školským zariadením |
|  | činnosť na podporu sociálneho zaradenia |
|  | činnosť na podporu predchádzania ukončenia školskej dochádzky v nižšom ako poslednom ročníku základnej školy alebo strednej školy |
|  | špecializované kariérové poradenstvo |
|  | zabezpečenie pôsobenia pedagogického asistenta v triede[[2]](#footnote-2) |
|  | poskytovanie zdravotnej starostlivosti |
|  | zabezpečenie sebaobslužných úkonov podľa osobitného predpisu v čase výchovno-vzdelávacieho procesu[[3]](#footnote-3) |
|  | poskytnutie špeciálnych edukačných publikácií a kompenzačných pomôcok |
|  | zabezpečenie úpravy priestorov školy určených na podporu vnímania a nadobúdanie zručností |
|  | odstraňovanie fyzických bariér v priestoroch školy alebo školského zariadenia a organizačných bariér pri výchove a vzdelávaní |
|  | zabezpečenie diétneho stravovania |

|  |
| --- |
| **Navrhovaný rozsah podporného opatrenia**:  |
| Meno a priezviskovyjadrujúceho sa |  |
| Pracovná pozíciavyjadrujúceho sa |  |
| Kontakt (telefón, mail) |  |
| Podpis |  |
| Dátum |  |
| Vyjadrenie prevzal(doručuje sa) |  | zákonný zástupca dieťaťa alebo neplnoletého žiaka |  | pedagogický zamestnanec |
|  | odborný zamestnanec |
|  | plnoletý žiak |  | zástupca zariadenia |
| Podpis riaditeľaškoly/školskéhozariadenia a pečiatka |  |

1. ) Ak zariadenie poradenstva a prevencie (ďalej len „ZPP“) zaznačí podporné opatrenie „*skvalitnenie podmienok výchovy a vzdelávania žiakov zo sociálne znevýhodneného prostredia (ďalej len „SZP“)*“ vyplní aj **prílohu č. 1**. [↑](#footnote-ref-1)
2. ) Ak ZPP zaznačí podporné opatrenie „*zabezpečenie pôsobenia pedagogického asistenta v triede (ďalej len „PA“*)“ vyplní aj

**prílohu č. 2**. [↑](#footnote-ref-2)
3. ) Ak ZPP zaznačí podporné opatrenie „*zabezpečenie sebaobslužných úkonov podľa osobitného predpisu v čase výchovno-vzdelávacieho procesu*“ vyplní aj **prílohu č.3**. [↑](#footnote-ref-3)